# 4.1. Recapitulemos... canto de "grego " hai en nós?

# Recapitulemos o que sabemos?

A cultura é coma o mapa mental da nosa civilización. E neste, a Grecia Antiga marcou moitos dos nosos referentes.

Pensa por exemplo nas seguintes cuestións:

## Lectura facilitada

A cultura é coma o mapa mental da nosa civilización.

A Grecia Antiga marcou moitos dos nosos referentes.

Pensa por exemplo nas seguintes cuestións:

# Sabías que...?

Só sei que non sei nada é unha das frases máis célebres do pensamento occidental.

# Retroalimentación

E non, non foi unha resposta de exame moi difícil, foi unha frase de Sócrates, considerado un dos homes máis sabios do seu tempo. Con esta idea referíase a todo aquilo que aínda lle quedaba por aprender. E ao emocionante que ía ser descubrilo!

# Sabías que...?

Na Antiga Grecia Demócrito chegou á conclusión de que a materia estaba formada por diminutas partículas invisibles e indivisibles?

# Retroalimentación

Máis de 2000 anos despois, a física moderna recupera e desenvolve esa teoría atómica e aplícaa en diferentes campos, como a medicina, para facer, por exemplo, unha radiografía do teu cranio!

# Sabías que...?

A tríada mediterránea segue a ser a base da nosa dieta a día de hoxe?

# Retroalimentación

Pan, aceite e uva... Deuses do Olimpo, que máis se pode pedir! A día de hoxe, a dieta mediterránea baseada nestes tres cultivos máis froita e peixe, segue a ser recomendada como unha das mais saudables e ricas das comidas. Os gregos xa o sabían e estenderon estes cultivos por todo o Mediterráneo. Restos das súas ánforas de aceite, trigo ou viño teñen aparecido por todos os lugares nos que se asentaron.

# Sabías que...?

Os planetas do Sistema Solar recibiron o nome de deuses da mitoloxía grega ou da súa versión romana?

# Retroalimentación

Mercurio: mensaxeiro dos deuses e protector do comercio; Venus, a versión romana de Afrodita, deusa da beleza e o amor; A Terra: e dicir, Xea unhas das deusas primixenias do panteón grego, a Nai Xea, orixe de deuses e humanos; Marte, versión romana do deus Ares, deus da guerra; Xúpiter, versión romana do deus grego Zeus, deus do ceo; Saturno, versión romana de Cronos, deus do tempo; Urano, o ceo, deus titán da primeira xeración que xunto con Xea simboliza a orixe do mundo; Neptuno, versión romana de Poseidón, deus dos océanos.

# Sabías que...?

Os cidadáns de Atenas votaban nas Asembleas cunhas pezas cerámicas co seu nome gravado?

# Retroalimentación

Coñecemos o nome de moitos destes cidadáns atenienses porque conservamos os óstraka nas que figuraban gravados os seus nomes. Es quen, por exemplo, de saber a quen pertencían estes óstraska?

# Sabías que...?

Na Grecia Clásica o corpo humano perfecto tiña 7 cabezas?

# Retroalimentación

Pois si, na Grecia clásica o corpo masculino desnudo representaba a beleza e a perfección e para a súa representación o escultor Policleto establece un canon segundo o cal o corpo debía medir un total de 7 cabezas, como se representa nesta obra dun atleta portando unha lanza, o Doríforo. Un século despois, outro escultor, Lisipo, considera que o corpo masculino ideal é aquel que mide 8 cabezas, por iso as figuras que representa son mais estilizadas. Podes apreciar a diferencia nas seguintes imaxes?

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)