# 1.2. Presentación do reto

# O noso reto

Alarma! Onde estarán as obras roubadas? Estarán nas mans de traficantes?

Unha vella coñecida nosa, Elba, ten participado en numerosas escavacións arqueolóxicas en Grecia.

En canto coñece a noticia, sabe que non hai tempo que perder. Toda axuda é pouca para recuperar as pezas, mais para iso vai precisar da vosa axuda.

Vai ser preciso:

1. Interpretar as pistas.
2. Localizar as obras de arte coas que se corresponden.

Cando resolvades o reto, conseguiredes coa axuda do voso profesor ou profesora unha copia impresa das obras roubadas.

Con elas podedes decorar a vosa aula. Xa só queda que coa vosa creatividade saibades dalas a coñecer a toda a comunidade educativa: que tal un vídeo?

Para resolver este reto vai ser moi importante refrescar os nosos coñecementos sobre a Antiga Grecia e aprender novas cousas que nos axuden a identificar a fonda pegada do mundo grego na nosa cultura.

Veredes que, coma sempre, a colaboración entre todos e todas vai ser fundamental para resolver o reto.

Comecemos!!

## Lectura facilitada

Alarma!

Onde estarán as obras roubadas?

Estarán nas mans de traficantes?

Unha vella coñecida nosa, Elba, ten participado en numerosas escavacións arqueolóxicas en Grecia.

En canto coñece a noticia, sabe que non hai tempo que perder.

Toda axuda é pouca para recuperar as pezas.

Porén, para iso vai precisar da vosa axuda.

Vai ser preciso:

Interpretar as pistas.

Localizar as obras de arte coas que se corresponden.

Cando resolvades o reto:

Conseguiredes coa axuda do voso profesor ou profesora unha copia impresa das obras roubadas.

Con elas podedes decorar a vosa aula.

Xa só queda que coa vosa creatividade saibades dalas a coñecer a toda a comunidade educativa.

Que tal un vídeo?

Para resolver este reto vai ser moi importante refrescarmos os nosos coñecementos sobre a Antiga Grecia

e aprender novas cousas que nos axuden a identificar a fonda pegada do mundo grego na nosa cultura.

Veredes que, coma sempre, a colaboración entre todos e todas vai ser fundamental para resolver o reto.

Comecemos!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)